અમદાવાદઃ મ્યુનિ. કોર્પોરેશનના સત્તાવાળાઓએ અમદાવાદને ‘ક્લીન, ગ્રીન અને બ્લૂ’ અમદાવાદ બનાવવાનું વચન નાગરિકોને આપ્યું છે. આ માટે ચાલુ નાણાકીય વર્ષ ૨૦૧૬-૧૭નું રૂ.૬૦૮૦ કરોડનું જંબો બજેટ તૈયાર કરાયું છે, પરંતુ કડવી વાસ્તવિકતા એ છે કે દર વર્ષે કરોડો-કરોડો રૂપિયા ખર્ચાયા બાદ પણ લોકોને આજે પણ પીવાનું શુદ્ધ પાણી મળતું નથી. દૂષિત પાણીના કારણે પાણીજન્ય રોગચાળો અટક્યો અટકતો નથી. હજુ હમણાં ૨૦૧૪માં અમદાવાદ ‘કમળાગ્રસ્ત’ થયું હતું. બે વર્ષની અંદર પુનઃ શહેરમાં કમળાએ હાહાકાર મચાવ્યો છે.